VS001231
Datum: 1996-08-12T02:00:00.000+02:00
datum_sodbe_i_stopnje: 2001-06-05T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice
fischer: hudi primeri
odskodnina: 6700000 SIT
opombe: II Ips 313/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Poškodovala se je v prometni nesreči.

## Poškodba

Pretres možganov s kratkotrajno nezavestjo, opraskanine po levem kolenu, udarnine po telesu, udarnine po trebuhu in sklop zdravstvenih težav kot posledica pretresa možganov. Zaradi udarca v zobe je prišlo do razmajanja in posledično izgube 6 zob, ki so bili delno odstranjeni, delno pa provizorično sanirani z nadzidki, ki pa niso funkcionalno zadostni.

## Telesne bolečine

1500000 SIT Hude z zoboboli in glavoboli 14 dni, lahke 1 mesec. Občasne blage bolečine se bodo pojavljale tudi v bodoče v obliki glavobolov in vrtoglavic.

#### Nevšečnosti med zdravljenjem

Med zdravljenjem se ni mogla pravilno hraniti in jesti trde hrane, še sedaj ne more ugrizniti in gristi s sprednjimi zobmi, ker ji prevleke večkrat odpadejo in jih mora menjavati.

## Zmanjšanje življenjske aktivnosti

5200000 SIT Tožnica je že prej imela težave na psihičnem področju zaradi nevroz in depresij, kar je pripisati tudi njeni osebnostni strukturi. Sedaj trpi zaradi posledic psihoorganskega sindroma, ki se kažejo v utrujenosti, izčrpanosti, padcu delovne in mentalne kapacitete, intermitelnih glavobolih, ki se stopnjujejo pri psihofizičnih naporih, spremembah vremena, vožnji z motornim vozilom, kažejo se tudi v preobčutljivosti na spremembe temperature, svetlobe in druge zunanje dejavnike. Posledica so tudi rdečica in bledica kože ter znojenje, kar vse je značilno za posttravmatsko encefalotopijo. Nastopile so spominske motnje, motnje v koncentraciji, izpad intelektualnih funkcij in občasne prehodne težave z govorjenjem. Posledice psihoorganskega sindroma je pripisati udarcu v glavo in pretresu možganov le do polovice, ostali delež pa odpade na prejšnje tožničine težave, ki so se stopnjevale zaradi njene osebnostne strukture. Posledica obravnavane nezgode je tudi manjša možnost grizenja zaradi poškodovanih sprednjih zob.

---

ZOR člen 200, 203